google/wiki40b huggingface dataset:
Hypnose

Historie

Hypnotisering har trolig blitt brukt tidlig i menneskehetens historie. Det finnes beretninger om kultiske handlinger i sjamanismen som absolutt har sammenheng med å drive folk inn i hypnose ved hjelp av selv- eller fremmedsuggesjon. Man kan derfor gå ut fra at hynose ble tilfeldig oppdaget, og har utgangspunkt i meditative og kultiske handlinger med et religiøst utgangspunkt. Man kan derfor spekulere i om hypnotisere har blitt utviklet med utgangspunkt i massepsykologiske manipulasjoner i religiøse eller kultiske riter, og i erfaringer med selvmeditasjon hos prester, medisinmenn og sjamaner. 
Vitenskapelig oppdagelse av hypnose begynte rundt 1770 av Franz Anton Mesmer (1734–1815). Han eksperimenterte med magneter, som han la på pasientene. Han kalte effekten 'Magnetismus animalis', og tilskrev magnetene den legende egenskapen. På grunn av Mesmers popularitet, kalte man denne forløperen til hypnose «mesmerisering», et uttrykk som fremdeles eksisterer i engelsk. 
James Braid, skotsk lege, regnes som opphavsmannen til begrepet hypnose. Han forklarte hypnose som en innsnevring av bevisstheten og en sterk konsentrert oppmerksomhet, etter å ha observert at mennesker i denne tilstanden ikke ble påvirket av deres omgivelser. Han ga denne tilstanden av «nervesøvn» navnet hypnose etter den greske guden for søvn, Hypnos.
I det 19. århundre var Frankrike ledende innen hypnoseforskningen, med Nancyskolen (Ambroise-Auguste Liebeault, Hippolyte Bernheim) og Paris (Jean-Martin Charcot). 
Sigmund Freud (1856–1939) ble oppmerksom på Mesmers eksperimenter da han i 1885 studerte under nevrologen Jean-Martin Charcot i Paris. Han begynte selv å bruke Mesmers metoder i behandlingen av sine pasienter, og dette ble senere utgangspunkt for studiene av hysteri. Senere droppet han disse teknikkene til fordel for sin egen teknikk med frie assosiasjoner.
I den tyske tradisjonen ble hypnotiseringsteknikkene videreutviklet gjennom det 20. århundret blant andre av hjerneforskeren Oscar Vogt, og av hans elev Johannes Heinrich Schultz som utviklet teknikken autogen trening. I den amerikanske tradisjonen ble forskningen ledet av Milton Erickson. Erickson grunnla en ny form for hypnoterapi, som i dag går for å være den mest moderne form for hypnotisering. Flere nye hypnotiseringsmetoder har utviklet seg etter Ericksons prinsipper, for eksempel NLP (Nevrolingvistisk programmering).
Qaem Shahr (fylke)

Qaem Shahr (også Qa'em Shahr and Ghaemshahr, persisk: قائمشهر شهرستان‎) er et fylke i provinsen Mazandaran i Iran. Hovedstaden av fylket er Qaem Shahr. Byen var tidligere kalt Aliabad. Fra målingen i 2006 var fylkets befolkning (inkludert målingen fra fylket Simorgh) 275 807, i 74 907 familier. Fylket var delt i to distrikter: det sentrale distriktet og Kikakola-distriktet; Kikakola ble i 2012 senere løsrevet fra og reformert til fylket Simorgh. Kiakola ble hovedstaden til Simorgh ved løsrivingen. Fylket har to byer: Qaem Shahr og Arateh.
.ge

Registrering

Den administrative og tekniske kontaktpersonen til et .ge-domene må være bosatt i Georgia. Registreringer fortas direkte på andre nivå under .ge, og på tredje nivå under .com.ge samt visse begrensede andrenivå subdomener (.gov.ge, .net.ge, etc.)
Éder Álvarez Balanta

Landslaget

Han debuterte for Colombia i en treningskamp den 5. mars 2014 mot Tunisia.
Lysløype

Lysløype er en skiløype eller et løpespor med fast belysning. Den første lysløypa i Norge ble åpnet på Tryvann i Oslo i 1946.
Sør- og Midt-Troms

Sør- og Midt-Troms er områdene i den sørvestlige delen av Troms fylke som ligger mellom fylkesgrensen mot Nordland i sør og Malangen i nord. Distriktet omfatter 15 kommuner med til sammen 66 758 innbyggere (1. januar 2015) og et samlet areal på 11 386,65 km². Harstad og Finnsnes er de to byene i området.

Kommuneinndelingshistorikk

I 1838 ble området delt inn i Ibestad, Kvæfjord, Trondenes, Sand (Bjarkøy), Lenvik, Tranøy og Berg kommuner. Fra Ibestad ble Bardu utskilt som egen kommune i 1854, Salangen i 1871, Lavangen i 1906, Andørja, Gratangen og Astafjord kommuner i 1926. Fra Lenvik ble Målselv skilt ut som en egen kommune i 1848 og Hillesøy i 1856. Fra Tranøy ble Dyrøy og Sørreisa skilt ut som egne kommuner i 1886, og fra Berg ble Torsken skilt ut som egen kommune i 1902. Fra Trondenes ble Harstad skilt ut som bykommune i 1903, og Skånland og Sandtorg som egne kommuner i 1926. Fra Målselv ble Øverbygd utskilt som egen kommune i 1924. (Kilde: Brøgger, Waldemar: Norge. Geografisk leksikon. Cappelen, 1963). I 1964 ble Andørja gjeninnlemmet i Ibestad, Astafjord ble innlemmet i Skånland, Sandtorg og deler av Trondenes ble innlemmet i Harstad, og resterende Trondenes ble innlemmet i Bjarkøy. Øverbygd ble gjeninnlemmet i Målselv kommune, og Hillesøy ble delt mellom Lenvik og Tromsø kommuner. Det ble også gjennomført en rekke mindre grensejusteringer. I 2013 ble Bjarkøy innlemmet i Harstad.

Byer

Harstad fikk bystatus som ladested i 1903. Finnsnes fikk bystatus av kommunen i 2000.
Fylkesvei 7232

Fylkesvei 7232 går mellom Aksetåsan og Nevernes i Brønnøy kommune. Veien er 6,1 km lang.
Frem til 2019 hadde veien betegnelsen fylkesvei 49.
Isjias

Symptomer

De typiske symptomene er som nevnt ryggsmerter med samtidig utstråling til en av føttene. Prolapsen kommer vanligvis plutselig, men mange med symptomet føler smerter og stivhet i ryggen lenge før den akutte forverringen. Sammen med prolapsen skilles det ut noen stoffer som irriterer og fører til betennelse og hevelse rundt prolapsen. I denne første fasen er smertene ofte meget intense, men etter noen dager vil smertene avta.

Utredning

Lasègues prøve foretas ved å løfte opp ett ben av gangen mens pasienten ligger på ryggen. Positiv prøve angis ved hvor mange graders vinkel, inntil 60 grader-, benet er løftet fra benken idet det oppstår smerte nedover i benet. Dersom undersøkelsen gir mistanke om prolaps kan videre bildeundersøkelser være nyttig, fortrinnsvis MR, som viser prolaps. Røntgen og CT kan gi indikasjoner på andre patologiske tilstander i ryggen, slik som slitasje og frakturer. Prolapser vil derimot ikke synes på disse bildemodalitetene.
Nervus trigeminus

Perifer anatomi

N. trigeminus er den største kranienerven. Navnet er avledet fra det faktum at den har tre større forgreninger, n. ophthalmicus (V₁),  n. maxillaris (V₂) og n. mandibularis (V₃).  De to første er rent sensoriske nerver, mens n. mandibularis har både senoriske og motoriske funksjoner.
De tre forgreningene kommer sammen ved ganglion trigeminale (også kalt g. semilunaris og g. gasserii), som inneholder cellekjernen til de innløpende sensoriske nervefibrene. De tre greinene forlater hjernekassen via åpninger i kilebeinet. G. trigeminale er analog til de bakhornsganglia man finner i ryggmargen, som inneholder cellekjernene til de innkommende sensoriske nerver fra kroppen.
Fra g. trigeminale fortsetter en stor sensorisk rot til hjernestammen i høyde med pons. Rett ved siden av den sensoriske roten utkommer også den motoriske rot fra pons.
De motoriske fibrene passerer også igjennom g. trigeminale på vei til musklene, men deres cellekjerne er plassert i den motoriske nucleus tilhørende n. trigeminus, dypt beliggende i pons. De motoriske fibrene er distribuert (sammen med sensoriske fiber) i forgreninger av n. mandibularis.
Funksjonen til de sensoriske forgreninger i n. trigemimus er å formidle bevisste sanseinntrykk fra ansiktet og munnen. Den bakre delen av skalpen og nakken forsynes av C2–3, og ikke av n. trigeminus. 
Hudrområdene som forsynes av de tre forgreningene (dermatomene) har skarpt avgrensbare grenser, med liten overlapping (ulikt resten av kroppen, hvor man kan se tildels store overlappende områder). Injeksjon av lokalbedøvelse som lidokain fører derfor til komplett sansetap i veldefinerte områder i ansiktet og munnen. Eksempelvis kan tennene på den ene siden av kjeven bedøves ved å injisere lokalbedøvelse i n. mandibularis.

Sykdom

N. trigeminus er sentral for noen av de mest smertefulle sykdommene man kjenner til, som trigeminusnevralgier og klasehodepine. Smerten oppstår når blodårer i tilknytning til neven vasodilerer.
Thorbjørn Lekve

Liv og virke

Lekve var sønn til en gårdbrukar på Nedre Lekve i Ulvik. Selv reiste han til Helsingfors i 1863 og studerte i tre år ved høyskolen i byen, hvor broren var professor i bygningsfag. Han fortsatte studiene i Zürich 1866–69. Deretter deltok han ute i felten på Jernbaneanlegg i Østerrike, senere på Østfoldbanen. I 1877 ble Lekve overlærar i bygningsfag på Kristiania tekniske skole, hvor han i tre år sto for et reformarbeid som bar frukt. Fra 1880 var han medlem av den tekniske undervisningskommisjonen, som blant annet planla den senere tekniske høyskolen i Trondheim. I 1891 ble han leder for den tekniske revisjonen i Arbeidsdepartementet, hvor han gjorde et grunnleggende arbeid.
Lekve var blant de første som tok til orde om en jernbane mellom Kristiania og Bergen. Han tok aktivt del i forberedelsene til banen, og ble den første overingeniøren da det i 1894 ble vedtatt å bygge Bergensbanen.
Den norske Ingeniør- og arkitektforening reiste i 1908 en bautastein på Finse til minne om Thorbjørn Lekve.
Komier

Komier er et folk som hovedsakelig bor langs de store elvene som renner ut i Barentshavet på vestsiden av Uralfjellene i den europeiske delen av Russland. De fleste komiene bor i Republikken Komi, men det finnes også komier på Kolahalvøya, i Arkhangelsk oblast, i Nenetsia og på østsiden av Uralfjellene, i Sibir.
Komiene snakker syrjensk og komipermjakisk – to permiske språk som tilhører den finsk-ugriske språkfamilien. De komipermjakiske talende bor i Perm kraj, sør for republikken Komi.
Komiene levde opprinnelig hovedsakelig av jordbruk og skogbruk, og nord for dyrkingsgrensen for reindrift. I takt med industrialiseringen det siste hundreåret arbeider også mange komier i industrien. Ved folketellingen i Russland i 2002 ble 293 000 registrert som komier og 125 000 som komi-permjaker. 217 000 mennesker snakket syrjensk og 94 000 komi-permjakisk. Ifølge den sovjetiske folketellingen fra 1989 var det i Sovjetunionen 344 519 komier, hvorav 242 515 hadde syrjensk som morsmål. Etter Silver-formelen er ca. 8,3 % av komiene enspråklige, ca. 62,1 % er tospråklige med syrjensk som morsmål, ca. 5,6 % er tospråklige med russisk som morsmål, og ca. 23,9 % er enspråklige med russisk som morsmål.
Oppstandelse

Oppstandelse, også omtalt som gjenoppstandelse, (på gresk ἀνάστασις, anástasis, på latin resurrectio) vil si at en død person eller et vesen som har vært levende, står opp fra de døde og får nytt liv, enten legemlig (kroppslig) eller åndelig. Begrepet brukes først og fremst i religiøse sammenhenger. Læren om legemets oppstandelse ved Messias' tilbakekomst ble først utformet av Zarathustra, men  går igjen i jødedommen, kristendommen og i islam. Troen på at avdøde kan gjenoppstå fra graven som levende, understreker at Gud er den som gir liv og beseirer døden.

Oppstandelse i mytologi og religion

I oldtida var det ulike religiøse forestillinger om dette; tanken om menneskers kroppslige oppstandelse i forbindelse med dommedag finnes i zoroastrismen og jødedommen. 
Kristendommen bygger på troen på at Jesus Kristus, en angivelig jødisk folketaler, virkelig stod opp fra de døde etter at han ble korsfestet og drept slik det fortelles om i Bibelen, og at han som Guds sønn dermed vant over dødens makt. Det er ulike kristne oppfatninger, men de fleste hevder at alle døde gjenoppstår og at de rettroende kommer til himmelen. Noen kristne har også tanker om en kroppslig (legemlig) oppstandelse, tradisjonelt omtalt som «kjødets oppstandelse», i blant annet den apostoliske trosbekjennelse, konsentratet av apostlenes undervisning . 
Også gresk, egyptisk mytologi og islam lærer om gjenfødelse og oppstandelse i ulike varianter.

Historier om oppstandelse i Bibelen

I Bibelen fortelles det flere historier om at mennesker ble oppreist fra de døde, både i gammeltestamentlig og nytestamentlig tid. 
Mest kjent er fortellingene om Jesu oppstandelse i påsken, på den tredje dagen etter korsfestelsen, et tegn på at han skulle være sterkere enn døden og alle ondskapens krefter. Dette varsler ifølge kristen lære også at alle døde mennesker en gang skal vende tilbake til livet i en endelig seier over dødens makt. Jesu oppstandelse blir dermed selve beviset på hans guddommelighet og grunnlaget for all kristen tro; i kapittel 15 i første korinterbrev skriver Paulus blant annet dette om oppstandelsen i kristendommen: «Men er ikke Kristus stått opp, da er vårt budskap tomt, og deres tro er også tom.» 
Blant andre mytologiske skikkelser som gjenoppvekkes fra de døde i Bibelens fortellinger, er Lasarus som Jesus ifølge Johannesevangeliet kapittel 11-12 vekker til live. Et annet eksempel er masseopstandelsen i Matteusevangeliets 27 kapittel; der fortelles det at da Jesus døde på korset, kom det jordskjelv som førte til at «gravene åpnet seg, og kroppene til mange hellige som var sovnet inn, ble reist opp. Etter Jesu oppstandelse gikk de ut av gravene og kom inn i den hellige byen, hvor de viste seg for mange.» Den siste personen som omtales i forbindelse med oppstandelse, er Eutykus i Apostlenes gjerninger kapittel 20.
Zherong

Zherong (kinesisk: 柘荣县; pinyin: Zhèróng Xiàn) er et fylke i provinsen Fujian i Folkerepublikken Kina. Det ligger i byprefekturet Ningde.
Befolkningen var 100 846 i 1999.

Kommunikasjoner

Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender i Fuzhou.
Paul Dessau

Verker (utvalg)

Dessau skrev musikk innen mange sjangre, fra kammermusikk til politiske sanger. Han komponerte også musikk for film, blant annet til Lotte Reinigers tre silhuettfilmer om Doktor Dolittle (1927–1929). Dette var stumfilm, men Dessau skrev egen musikk, og arrangerte i tillegg musikk av Kurt Weill og Paul Hindemith, som ble fremført av et orkester i kinosalen under fremvisning av filmen.
Webserver

En webserver eller vevtjener er i IT-terminologi et program (eventuelt også maskinen det kjører på) som lagrer og utleverer data på internett. Dataene kan hentes for eksempel med en nettleser via protokollene HTTP eller HTTPS.
I tillegg til den grunnleggende funksjonen, å sende av sted etterspurte filer, vil en webserver typisk også ha andre muligheter. Noen webservere kan håndtere mange domener, slik at det utenfra ser ut som om det er snakk om separate maskiner, mens det i virkeligheten er den samme datamaskinen og samme webserverprogram. Det kan også være mulig å adskille filstrukturen som brukeren opplever fra strukturen som filene rent faktisk er plassert i. Dette gjør det mulig å flytte filer etter behov, uten at hjemmesidens struktur endres. Som regel vil det også være muligheter til å beskytte deler av webserverens innhold med passord og på den måten styre adgangen.
Lafjorden (Nordkapp)

Lafjorden (nordsamisk Lávvárvuotna) er en fjord i Nordkapp kommune i Finnmark. Fjorden strekker seg 8,5 kilometer sørvestover til Námmegieddi i enden av fjorden.
Det drives oppdrettsanlegg i fjorden per dags dato.
Fjorden har innløp mellom Hysaksla i vest og Gamneset i øst. Laholmen er en liten grend på østside like innenfor innløpet. Fra botn av fjorden stikker Lafjordneset nordover i fjorden og deler den i to, Vester-Lafjorden og Auster-Lafjorden. Fjorden er 140 meter på det dypeste, like utenfor Iselven. Området er et typisk hytteområde og huser ingen fastboende, dog to skift arbeidere fra oppdrettsanlegget bor på Laholmen en uke på og en uke av. Det finnes ingen veg til eller fra, foruten med båt.
Det er dårlig til ingen dekkning fra verken Telenor eller Netcom sine linjer.
Florian Thauvin

Landslaget

Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Galaktose

Galaktose (CAS 26566-61-0), som mange også kjenner som «hjernesukker», er en monosakkarid som inngår som en bestanddel i disakkaridet laktose, men finnes ikke i fri form. Den kjemiske formelen for galaktose er C₆H₁₂O₆. 
Galaktose har dårlig løslighet i vann og er mindre søt enn monosakkaridene glukose og fruktose. Smeltepunktet ligger på 167ᵒ celsius og molar massen er 180,08.
Galaktose finnes naturlig i melkeprodukter, sukkerbete (sukkerroe), kvaer og planteslim (et kleberig sekret som de fleste planter og noen mikroorganismer skiller ut). Det synteseres dessuten i kroppen, der det danner komponenter i glukolipider og glukoproteiner som finnes i en rekke vev. Galaktose brukes ofte som kunstig søtningsstoff, fordi det inneholder viktig energi som mange celler utnytter.
To studier indikerer at det kan finnes en sammenheng mellom galaktose i melk og kreft i eggstokkene (ovarialkreft).
J. M. Stuart kraftverk

J. M. Stuart kullkraftverk  er et kullkraftverk i Adams County, delstaten Ohio i det østlig-sentrale USA. Det har en installert produksjonskapasitet på 2440 MW, fordelt på 4 like store blokker / turbiner. Operatør er Dayton Power & Light Co. Duke Energy eier 39% av enhetene 1-4, som er på 912 MW.
Anlegget ble bygget ut i årene 1970–1974. Brenselkilden er bitumenøst kull. Utslippene av CO2 i 2007 var totalt 13,4 mill tonn.
The Maze Runner - Feberkoden

Hva handler boken om

Boken handler om en gutt som heter Stephen som har blitt tatt som testperson av en organisasjon som heter OND. Og det er en dødelig sykdom som herjer rundt i verden og det er bare noen som er immun mot denne sykdommen. Og etterhvert så begynner det og skje merkelige ting i labratoriet.
Louis Mountbatten, 1. marki av Milford Haven

Bakgrunn

Han var eldste sønn av prins Alexander av Hessen-Darmstadt (1823−1888) og grevinne Julia von Hauke (1825−1895). Ettersom foreldrene var gift i morganatisk ekteskap ble Julia von Hauke ikke medlem av huset Hessen, men ble av sin svoger, storhertug Ludwig III av Hessen-Darmstadt tildelt tittelen grevinne av Battenberg, en tittel som ikke hadde vært i bruk siden 1310. Det samme gjaldt for hennes barn, som dermed ikke hadde arverett til den hessiske tronen. Julia von Hauke ble senere opphøyet i den hessiske fyrstestanden og hennes etterkommere fikk tittelen prins/prinsesse.
Prins Ludwig av Battenberg ble født i Graz i Østerrike, der faren tjenestegjorde som offiser i den østerriksk-ungarske hæren. Han tilbragte barndommen på Schloss Heiligenberg i Hessen.

Offiser for England

Under innflytelse av sine slektninger Alice av Storbritannia og hennes bror Alfred av Sachsen-Coburg-Gotha, hertug av Edinburgh, to barn av dronning Victoria av Storbritannia, trådte prins Battenberg i en alder av 17 år i britisk tjeneste som sjøoffiser.
Prins Ludwig av Battenberg giftet seg 30. april 1884 i Darmstadt med sin kusine, prinsesse Viktoria av Hessen-Darmstadt, datter av storhertug Ludwig IV av Hessen-Darmstadt og prinsesse Alice av Storbritannia, og barnebarn av dronning Victoria av Storbritannia.
I 1912 ble han utnevnt til First Sea Lord, som var den høyeste stilling i Royal Navy. Han trådte imidtertid tilbake allerede i oktober 1914 kort etter første verdenskrigs utbrudd. Bakgrunnen var hans bakgrunn og de sterke antytyske følelser som oppstod ved krigsutbruddet i den britiske almenhet.
Battenberg-familien i Storbritannia oversatte familienavnet til Mountbatten i 1917, i forbindelse med første verdenskrig.
Mountbatten var ridder storkors av Order of the Bath, ridder storkors av Royal Victorian Order og ridder kommandør av Sankt Mikaels og Sankt Georgs orden. Han var medlem av Det kongelige råd.
Sipat kraftverk

Sipat kraftverk er et kullkraftverk under bygging i landsbyen Sipat 25 km utenfor Bilaspur i Chhattisgarh i det østlig-sentrale India. Prosjektet har statlig og internasjonal finansieringsstøtte, og får 3 x 660 superkritiske enheter fra Doosan-Alstom i fase I, parallelt med 2 x 500 MW ikke-kritiske i fase II. Kraftverket vil bli et av Indias største når det står fullført, med 2 680 MW. Operatør blir det statlige NTPC.
Turisttrikk

Turisttrikkene

Turisttrikkene har vært der så lenge det hadde vært turistattraksjoner som et museum, en park, et fornøyelsessted hvor det er mulig å kjøre trikk til. I de nordamerikanske byene kunne slike trikker betegnes som observation cars ettersom man var spesialrigget for å gi passasjerene gode observasjonsmuligheter i opplevelsesreisen. Ofte er veterantrikk stilt ut som turisttrikker av sporveismuseer enten som inntektskilde eller som del av et urbant tilbud, som historiske trikkekjøretøyer i sesongskjøring. 
Noen av sporveisystemene hadde overlevd ved å satse på turistindustrien som i byen Blackpool hvor man i utgangspunktet var heldig med at anleggelsen av den første sporveilinjen var knyttet til turistvirksomhet allerede i 1885. Det var først i 2012 sporveien opplevd en fornyelse innenfor materiell og teknikk, men da hadde man vært kjent i mange tiår som en veteransporvei med enetasjes- og toetasjes veterantrikker som var sesongkjørt, noen ganger under forkledning med sterk belysning for aftenreiser. Siden oppgraderingen til regulær trikketrafikk med moderne trikker har man beholdt en mindre flåte på 9 veterantrikker fra 1930-tallet som er kjent som «balloon cars» for turisttrikkvirksomheten. 
Det er ikke uvanlig at trikkeinteresserte skulle kjøpe utrangerte sporvogner for egne bruk. Et godt eksempel er sporveiselskapet Tosaden Kōtsū i Kochi i Japan som fram til 2014 het Tosa Denki Tetsudō (Tosa Elektrisk Sporvei), som har samlet til seg en flåte av unike og spesielle sporvogner fra over hele verden. Deriblant den norskbygde Type B1 nr. 198 av typen Gullfisk som var kjøpt i 1989 fra Oslo Sporveier. Siden mai 1992 var trikken i trafikk som ordinær trikk eller turisttrikk. Etter overføringen til Tosaden Kotsu ble den restaurert tilbake til det opprinnelige OS-utseendet. 
Ikke alle byer hadde tilgjengelige skinnegang og gatesporvogner, spesielt i USA hvor det er en sterk interesse i nostalgiske trikkereiser lenge etter nedleggelsen av sporveiene. Slike kjøretøyer var ikke annet enn buss med forkledning inspirerte av eldre gatesporvogner, og dermed betegnes som tourist trolleys - i amerikansk-engelsk språk betyr «trolley» sporvogn, et mer teknisk riktig begrep er «trikkliknende turistbusser». Skandinaviske turister som kom over disse bussene, kan kalle dem «turisttrikk» selv om de bare er forkledte vegkjøretøyer med forbrenningsmotor.

Oslo

I Oslo hadde man i 2000-årene utvalgt en trikk for søndagstur i sommersesongen med utgangspunktet i Stortorvet for turister eller mer bestemt besøkerne og lokalfolk i sightseeingsopplevelser. Slike trikker hadde destinasjonsskiltet «Ikke i trafikk» for å vise at de ikke er en del av sporveistrafikken og dermed utilgjengelige for vanlige trafikanter utenom disse som hadde kjøpt billett på forveien.